Inovec (1 041,6 m n. m.)

Inovec () je najvyšší vrch v Považskom Inovci. Leží nad obcou Selec, približne  južne od Trenčína. 

 Poloha 
Nachádza sa v severnej časti pohoria, v geomorfologickom podcelku Vysoký Inovec. Vrchol leží na území Trenčianskeho kraja, v okrese Trenčín a zasahuje na katastrálne územie obcí Trenčianske Jastrabie, Selec, Trenčianske Stankovce a Dubodiel. Najbližšími sídlami sú západne ležiaci Selec a východne situovaný Dubodiel a Trenčianske Jastrabie, severne leží Mníchova Lehota.

 Opis 
Inovec je súčasťou hlavného hrebeňa, vedúceho od Panskej javoriny () severným smerom do Jastrabského sedla. Predstavuje rozsiahly, z diaľky viditeľný masív, ktorý bol v minulosti najvyšším bodom v rámci Západoslovenského kraja. Inovec spadá na západe strmými a mohutnými zrázmi do Seleckej kotliny, na severovýchod sa znižuje v hlavnom hrebeni do Jastrabského sedla, na východ sa miernejším sklonom zvažuje do Bánovskej pahorkatiny a v južnom smere pokračuje výrazným hlavným hrebeňom k vrchu Panská javorina. Snehová pokrývka sa vo vrcholových častiach drží okolo 80 dní v roku.

Západne susedí vrch Hradisko () a Klenkov vrch (), južne Jakubová (), Horný lom () a Krželnica (), východne Močiare () a Železník () a severne Jarabský vrch () a Blatina ().Považský Inovec – Piešťany. Turistická mapa. 1 : 50 000. Harmanec: VKÚ, a. s. Juhozápadné a západné svahy odvodňuje Selecký potok, severné Sedličniansky potok, oba smerujúce do Váhu, voda z východnej časti smeruje potokom Svinica a Inovec do Bebravy. Na vrchole stojí rozhľadňa a telekomunikačné vysielače. Vedú sem viaceré značené chodníky a na severnom úpätí stojí Chata pod Inovcom. Juhozápadnú časť vrcholu zaberá Prírodná rezervácia Považský Inovec. Vrch je budovaný kryštalickými bridlicami, najmä svormi a rulami.Ivanička, J., Havrila, M., Kohút, M., (Editori) 2007, Geologická mapa Považského Inovca a jv. časti Trenčianskej kotliny, M = . Bratislava, ŠGÚDŠ, Dostupné online 

 Turizmus 
Od roku 2016 stojí na vrchole kovová vyhliadková veža. Na chrbte smerujúcom na severovýchod je menšie turistické stredisko. Nachádza sa tu niekoľko chát a lyžiarsky vlek. Najznámejšia je chata pod Inovcom. K vrcholu Inovca vedie niekoľko značkovaných turistických trás aj asfaltová cesta využívaná ako prístupová cesta k chatám i vojenskému vysielaču na vrchole. Lesy na úpätí Inovca sú obľúbeným miestom hubárov. Hrebeň Inovca je čiastočne odlesnený a okrem prirodzeného zmiešaného lesa aj čiastočne pokrytý smrekovou monokultúrou.

 Prístup 
 po  značke z obce Selec cez rázcestie Pod Inovcom
 po  značke hlavným hrebeňom:
 od severu z Mníchovej Lehoty okolo Chaty pod Inovcom
 od juhu cez Krželnicu ()
 po  značke z obce Dubodiel

 Výhľady 
Vrcholovú časť pokrýva súvislý lesný porast, ktorý neumožňuje rozhľad, no v okolí je niekoľko vhodných miest s výhľadom. Jedinečný výhľad však poskytuje vyhliadková veža, odkiaľ je možný kruhový rozhľad. Pri vhodných podmienkach vidieť mnohé vrchy Považského Inovca, no tiež všetky okolité a mnohé vzdialenejšie pohoria. Nezriedka je pozorovateľná napríklad Flochová, Babia hora, Veľká Rača, Praděd, Králický Sněžník, vzácne i Schneeberg (Alpy) a Západné Tatry.

 Referencie 

 Pozri aj 
 Vysoký Inovec
 Zoznam vrcholov v Považskom Inovci

 Iné projekty 

 Externé odkazy 
 Poloha na turistickej mape
 Poloha na turistickej/cykloturistickej mape
 360° virtuálny panoramatický výhľad z vrcholu Inovca na okolité vrchy na PeakFinder.org 
 Diaľkové pozorovania z Inovca na Na obzore: článok 1, článok 2

Kategória:Vrchy v Považskom Inovci
Kategória:Vrchy v okrese Trenčín
Kategória:Tisícovky na Slovensku
Kategória:Trenčianske Jastrabie
Kategória:Trenčianske Stankovce
Kategória:Selec
Kategória:Dubodiel
Kategória:Turistická značkovaná trasa číslo 0705
Kategória:Rozhľadne na Slovensku
Kategória:Turistická značkovaná trasa číslo 2468